
Brief description of the activity (no more than 50 words)

	Wnes i gynnal gweithgaredd gydag wyth o blant fel rhan o thema Hydref yr ysgol. Fel rhan o’r thema roedd yna weithgaredd ble roedd disgwyl i grŵp o blant pum mlwydd oed, mynd tu allan a darganfod gwahanol dail. Roedd disgwyl i’r plant chwilio am wahanol fathau o ddail fel rhan o’r gweithgaredd gall y rhain cynnwys dail gwahanol faint a lliw.

	Nod/Amcan y gweithgaredd                                          Aim/Objective of the activity

	Un amcan yw bod y gweithgaredd yma yn ehangu dealltwriaeth y plant am ddail yn benodol, ond yn y pendraw i hybu ei dealltwriaeth am y tu allan yn gyffredinol. Hefyd gobeithiaf bydd y plant yn adnabod bod dail yn amrywio. Cyn cychwyn ar y thema sef dealltwriaeth o’r byd, nid oedd gan y plant llawer o ddealltwriaeth am y tu allan. Felly'r nod priodol yw bod y plant yn dysgu fwy am y tu allan, a'r peth pwysicaf yw mwynhau wrth ddysgu.

	Eich rôl chi                                                                   Your role

	Fy rôl i yn y gweithgaredd oedd arwain y grŵp, yn y gweithgaredd penodol yma. Roedd yr athrawes dosbarth wedi trefnu'r gweithgaredd ac wedyn trafod beth oedd fy rôl i wrth arwain y grŵp. Hefyd bydd gen i rôl i sicrhau bod y gweithgaredd yn cyrraedd safonau maes gwybodaeth a dealltwriaeth o’r byd Y Cyfnod Sylfaen (2015). Mae’r maes yma yn nodi dylid plant cael cyfle i archwilio am yr amgylchedd o dan do ac yn yr awyr agored. Bydd disgwyl i fi helpu’r plant deall digwyddiadau am bethau byw. Yn ogystal mae’r maes yn dweud ei fod yn bwysig gofyn cwestiynau a cheisio dod o hyd i atebion. Bydd hefyd rhaid i mi sicrhau bod pob plentyn yn ddiogel, a gwneud yn siŵr bod neb yn crwydro bant.  Er nid yw grŵp o wyth o blant yn llawer mewn lleoliad dosbarth, ond mae rhaid bod hynod ofalus wrth fod yn y tu allan. Nid oedd angen creu asesiad risg, ond byddwn yn sicrhau bod yr holl risgiau yn cael ei ystyried.

	Agweddau cadarnhaol – pam?                                    Positive aspects – why?

	Agweddau cadarnhaol o’r gweithgaredd oedd y plant yn mwynhau mynd i’r tu allan yn lle gweithio yn y dosbarth a bod yn lleoliad newydd. Mae’r plant  yn gyfarwydd ag edrych ar luniau yn y dosbarth, felly trwy fynd a’r plant tu allan, mae hyn yn rhoi profiadau newydd iddynt fwynhau. Roedd y plant wedi dysgu am wahanol agweddau o natur yn y gweithgaredd ac roedd hyn yn gadarnhaol, oherwydd cyn y gweithgaredd yma nid oedd mwyafrif o’r plant yn mynd allan yn rheolaidd. Felly wrth ddysgu am natur yn fwy ymarferol, mae hyn wedi codi ei diddordeb yn y byd o gwmpas.  Agwedd cadarnhaol roedd wedi sefyll allan oedd y defnydd o theori Vygotsky sef y ‘More Knowledgeble Other (MKO)’. Yn y dasg penderfynwyd cael cymysgedd o blant oedd yn gyfarwydd â’r tu allan a natur, a falle plant oedd ddim mor gyfarwydd, ac wedyn roedd modd i rannu dealltwriaeth. Yn ôl erthygl gan Blake a Pope (2008) mae Vygotsky yn nodi bod gan y MKO dealltwriaeth fwy eang am topic. Felly yn fwy gwybodus am bwnc nag unigolyn arall.

	Agweddau heriol – pam?                                             Challenging aspects – why?

	Agweddau heriol am y gweithgaredd oedd diffyg amser, felly dim digon o amser i chwilio am amryw gwahanol o ddail. Agwedd bwysig o ran rhyngweithio gyda phlant i gefnogi ei ddatblygiad yn ôl yr ‘Early Years Foundation Stage’ yn Lloegr yw ‘Sustained Shared Thinking (SST)’ sydd yn cael ei nodi yn llyfr Brodie (2014). Sef cael digon o amser i allu trafod efo plant yn ddwys, i alluogi ehangu eu dealltwriaeth am bwnc, sef yn y sefyllfa yma, dail.
Yn ogystal i’r ffactor yma nid oedd amryw o ddail yn yr ardal fach ar yr iard ysgol. Roedd y coed yr un fath felly, roedd y dail yn debyg iawn.  Roedd hi’n anodd gwneud y dasg yn effeithiol iawn gydag wyth o blant. Y rheswm dros hyn yw oherwydd nid oedd modd gadael grŵp o blant mynd ar ben eu hun. Felly mae modd cysylltu'r heriau canlynol efo’r lleoliad.
Her arall yn y gweithgaredd yma, oedd ceisio addasu'r gweithgaredd i fath dysgu dewisol y plant yn y grŵp. Er enghraifft roedd y gweithgaredd yn amlwg yn ffafrio plant sydd yn kinaesthetig, o ganlyniad i’r gweithgaredd fod yn un ymarferol. Falle nid oedd y gweithgaredd yn ffafrio plant sydd yn mwynhau dysgu yn glywedol, oherwydd diffyg amser roedd dim llawer o amser i siarad, ac felly dyma oedd yr her.

	Pa wybodaeth arddangoswyd?                              What knowledge was demonstrated?

	Dangoswyd gwahanol wybodaeth yn ystod y gweithgaredd megis adnabod lefelau datblygiadol y plant yn y grŵp, cyn cychwyn y gweithgaredd roedd angen cynnal trafodaeth efo’r athrawes dosbarth am lefelau'r plant. Trwy wneud hyn roedd modd meddwl am yr iaith oedd yn addas ar ei gyfer. Hefyd roedd meddwl am hyn yn cysylltu efo gwahanol ieithoedd oedd yn y grŵp. Felly roedd angen gwybodaeth am faint o’r plant oedd yn deall Cymraeg, neu os odd rhaid newid yr iaith i Saesneg i sicrhau oedd pawb yn deall.
Fel trafodais yn rhan fy rôl i roedd angen deall a chael gwybodaeth am ddealltwriaeth o’r byd, ac yn benodol adnabod y dail oedd yn iard yr ysgol, felly roedd hyn yn golygu bod rhaid gwneud ymchwil cyn cychwyn ar y gweithgaredd.

	Pa sgiliau arddangoswyd?                                       What skills were demonstrated?

	Dangoswyd nifer o sgiliau er enghraifft cyfathrebu, roedd rhaid cyfathrebu efo’r plant am y dail, yn esbonio am y dail a hefyd beth sy’n digwydd i ddail yn gwahanol dymhorau.
Roedd angen sgiliau creadigol a dychmygol, i sicrhau cadw diddordeb y plant yn y gweithgaredd. Trwy gadw diddordeb y plant, bydd hyn yn  cefnogi ei ddatblygiad am y thema. Yn ogystal, mae bod yn frwdfrydig yn cyd-fynd ag y sgiliau yma, oherwydd wrth i ni fod yn frwdfrydig bydd fwy o obaith bod y plant yn frwdfrydig am y topic.

	Pa werthoedd arddangoswyd?                                 Which values were demonstrated?

	Dangoswyd nifer o werthoedd yn y gweithgaredd er enghraifft gwrando ar y plant, er nid oedd llawer o amser, mae’n bwysig gwrando ar beth mae’r plant yn dweud neu pa gwestiynau hoffwn ofyn.  
Gwerth arall oedd yn amlwg oedd cynhwysiant. Roedd bechgyn a merched yn rhan o’r gweithgaredd. Trwy fod yn gynhwysol mae’n caniatáu bod gan blant gwell ansawdd o addysg, oherwydd mae gan wahanol blant fwy o ddealltwriaeth nag eraill.

	Beth allai cael ei wneud yn wahanol?  Pam?
What could have been done differently?  Why?

	Wrth adfyfyrio ar y gweithgaredd wnes i gynnal, os byddai yn gwneud y gweithgaredd eto bydd rhai newidiadau yn gwella profiad y plant. Un agwedd gall gwella'r gweithgaredd yw naill ai rhannu'r grŵp o wyth i ddau grŵp llai o faint. Bydd gwneud hyn yn ford effeithiol o alluogi bod gan y plant fwy o ryddid i chwilio ar ben ei hunain, ac wedyn nid oes rhaid i mi arwain fwy o blant a chyfyngu gallu'r plant i chwilio. Neu syniad arall gall cael ei ystyried i wella agwedd yma o’r gweithgaredd yw ychwanegu gweithiwr allweddol arall ac wedyn bydd person ychwanegol i hefyd gadw llygaid ar y grŵp.
Rhywbeth arall efallai bydd yn fudd i’r gweithgaredd, yw newid y lleoliad, yn amlwg mae’r iard ysgol yn fach heb lawer o  amrywiaeth o ddail ar gael. Felly bydd mynd i’r parc lleol er enghraifft yn rhoi fwy o amrywiaeth o ddail i’r plant darganfod. Yn ogystal bydd hyn wedyn yn ehangu dealltwriaeth y plant am wahanol dail. Bydd cael fwy o amser hefyd yn gwella'r gweithgaredd i sicrhau bod gan y plant digon o amser i chwilio yn fanwl. Hefyd fwy o amser wedyn i’r plant trafod fwy am y dail i gael fwy o wybodaeth, a bydd hyn yn cefnogi plant sydd yn hoffi dysgu yn glywedol.

John Dewey
John Dewe
y oedd yr unigolyn cyntaf i son am adfyfyriad, ac yn erthygl gan Rodgers (2002) maent yn cytuno gyda Linfield bod adfyfyrio yn rhoi ystyr i brofiad.

Dyfyniad gan Gillett et al. (2009)
Yn ôl Gillett et al. (2009) mae gan adfyfyrio pŵer i gynorthwyo pobl i ddeall y ffordd mae pobl yn dysgu, pynciau a hefyd nodau hir dymor. Mae adfyfyrio hefyd yn hybu meddwl yn feirniadol a sgiliau datrys problem, mae’r ddwy peth yma yn allweddol i lwyddiant academaidd.  Yn ogystal mae adfyfyrio yn cefnogi sgiliau bywyd, er enghraifft trwy hybu dadansoddiad o weithredai.
)

 (
Dyfyniad Brifysgol Caeredin
Yn ôl Prifysgol Caeredin (Dim Dyddiad) proses yw adfyfyrio o archwilio ac edrych ar ein hunain, ein safbwyntiau, nodweddion a phrofiadau. Mae’n cymorth wrth geisio ennill mewnwelediad am sut i symud ymlaen.
)Beth yw adfyfyrio?                                                                                                                  Pwysigrwydd adfyfyrio I ddatblygu
 (
Rhoi ystyr i brofiad
Mae adfyfyrio yn cynnig teimlad o gyflawniad, ac mae hyn yn hanfodol.
Trwy adfyfyrio bydd hyn yn gwella moeseg gweithred, o ganlyniad i edrych nôl ar ymddygiad wrth weithredu ac wedyn moddau o wella'r ymddygiad yma.
Mae’n cynnig datblygiad unigol neu dîm:
Cefnogi adnabod rhagfarn
Helpu gweld pa fath o brofiad oedd y weithred i bobl arall
Cynyddu sgiliau datrys problem a hefyd hyder
)




Heriau o adfyfyrio 
 (
Mae adfyfyrio yn gallu bod anodd i unrhyw un sydd yn newydd i’r peth yn ôl erthygl gan Tran (2016).  Mae meddwl yn gritigol am weithred yn gallu bod yn heriol, i ysgrifennu am beth sydd angen gwella.  Mae deall pam bod adfyfyrio yn bwysig hefyd yn anodd.
Yn ogystal efallai nid yw pobl yn gyfarwydd ag adfyfyrio a falle bod hyn yn gysyniad newydd i rai. Mae modd adfyfyrio mewn bywyd pob dydd. Mae modd adfyfyrio ar unrhyw sefyllfa pob dydd. Fel arfer bydd pobl yn gofyn ei hunain cwestiynau wrth adfyfyrio, ond i berson sydd heb adfyfyrio o’r blaen bydd gwneud hyn yn annaturiol.
Ond mae’n bwysig cofio bod cymorth ar gyfer adfyfyrio yn cael ei chynnig  yn gwahanol  lefydd er enghraifft yn Brifysgolion, trwy gynnal gweithdai datblygu. Bydd gweithdai yn debyg i rain helpu pobl adfyfyrio ar ei sefyllfa a sut hoffent ddatblygu yn y dyfodol. Yn ogystal mae amser yn her, i gael digon o amser i adfyfyrio. Mae’r erthygl yma gan Tran hefyd yn nodi i ddod dros yr heriau o adfyfyrio, gall unigolyn gosod amser yn ystod y dydd i feddwl am adfyfyrio.
)
 (
O ran cwestiynu wrth adfyfyrio, mae Ghaye (2011)  yn nodi rhai defnyddiol yn ei llyfr sef:
Beth yw cryfderau a chyfyngiadau'r weithred?
Beth sydd rhaid cadw gwneud yn dda?
Beth sydd angen newid?
Beth yw’r ffordd gorau i symud ymlaen?
)

 (Professional Association for Childcare and Early Years, 2016)
Yn ôl llyfr sydd wedi cael ei golygu gan Avril Brock, fel ymarfer yn y Blynyddoedd Cynnar mae adfyfyrio yn bwysig i wella a darparu addysg bleserus i blant. Er enghraifft yn lleoliad mae’n bwysig adfyfyrio ar weithgareddau, felly trwy adfyfyrio bydd modd adnabod beth sydd wedi mynd yn dda neu beth sydd angen gwella am y gweithgaredd.
Mae Appleby a Andrews (2012) yn nodi fel adfyfyrwyr newydd yn y Blynyddoedd Cynnar, efallai bydd cysylltu cysyniad Bronfenbrenner o fodel ecolegol sydd yn canolbwyntio ar ffactorau cymdeithasol megis teulu, diwylliant neu’r ysgol. Trwy  edrych ar adfyfyrio yn y ffordd hon mae modd gweld bod profiadau yn lleoliadau yn gallu cael ei effeithio gan y ffactorau canlynol, felly wrth adfyfyrio mae’n bwysig meddwl am fodel Bronfenbrenner i weld sut all profiadau plant yn lleoliadau cael ei wella.
)
Cymorth wrth adfyfyrio
Mae gwahanol bethau gall fod o gymorth i bobl wrth ystyried adfyfyrio er enghraifft:
Model adfyfyriol Gibbs 
Mae model adfyfyriol Gibbs yn enwog ac yn model eithaf hawdd i ddilyn.
[image: Image result for gibbs reflective cycle]

Llywodraeth Cymru
Fel rhan o gytundeb newydd y Llywodraeth, maent wedi creu llyfryn sydd yn ffocysu ar arfer adfyfyriol. Nodau'r llyfryn yw rhywbeth tebyg i’r papur briffio yma. Ond canolbwyntir y llyfryn ar gynorthwyo athrawon wrth iddynt geisio adfyfyrio ar ei waith. Yn y llyfryn mae gwahanol fodelau yn cael ei ddangos, i roi syniadau i athrawon o sut i adfyfyrio yn effeithiol. Yn ogystal mae gwybodaeth ddefnyddiol yn y llyfryn am adnabod  os yw eich adfyfyrio yn llwyddiannus. (Welsh Government, The Education Workforce, 2015)
)       
(Ffynhonnell: Glow Blogs, Dim dyddiad)
Mae Prifysgol Mancaenion yn ysgrifennu am sut i ddefnyddio y model yn effeithiol sef:
https://www2.mmu.ac.uk/media/mmuacuk/content/documents/careers/Applying-the-Gibbs-Model.pdf 
 (
Casgliad 
Felly ar ôl crynhoi'r holl bapur briffio, mae modd gweld bod llawer o gymorth ar gyfer pobl sydd yn newydd i adfyfyrio. Fel model Gibbs, ond mae llawer o fodelau arall efallai bydd yn fwy addas i rai. Un agwedd o adfyfyrio sydd yn bwysig I gofio yw bod adfyfyrio yn rhywbeth parhaus, yn rhan o fywyd a ddim gweithred dros dro (Brock, 2015). I gael fwy o wybodaeth am adfyfyrio, mae nifer o gyfeiriadau i ddilyn yn y rhestr cyfeirnodi.
)

	Pam?
	Sut?
	Pwy/Ble?
	Pryd?

	1. Gwybodaeth
Ymchwilio a dod o hyd i wybodaeth bellach am gwrs dysgu, i astudio ar ôl graddio.
	· Mae gen i ddiddordeb i astudio cwrs dysgu, ar ôl bod yn lleoliad ysgol.
	
	· Sioned Saer sef darlithiwr yw’r unigolyn i gysylltu, felly bydd rhaid trefnu cyfarfod.
· Bydd modd cynnal y cyfarfod yn Brifysgol i gael fwy o wybodaeth.
	· Bydd angen cynnal cyfarfod cyn mis Mai, oherwydd bydd rhaid gwneud cais UCAS i geisio cael lle ar y cwrs.

	2. Gwybodaeth
Rhywbeth arall i ehangu ar fy ngwybodaeth yw gwneud cwrs cymorth cyntaf.


	· Bydd wneud cwrs cymorth cyntaf yn rhywbeth ychwanegol i roi ar y CV.
· Hefyd bydd gwneud y cwrs yn ehangu fy nealltwriaeth o beth i wneud mewn sefyllfaoedd o argyfwng
	· Gwneud ymchwil am gyrsiau ar y we, i gael fwy o wybodaeth am y fath o gyrsiau sydd ar gael.
· Falle cyn gwneud cwrs yn iawn, bydd gwneud cwrs ar lein yn ffordd dda o ddeall am gymorth cyntaf yn well.
	· Ar ôl gweld ble sy’n gynnig cwrs, dewis y lle fwyaf lleol.
	· Gwneud y cwrs erbyn Gorffennaf, felly ar ôl bennu yn y Brifysgol oherwydd bydd mwy o amser yn yr haf.

	3. Sgiliau
Cyfathrebu. 


	· Cyfathrebu gyda rhieni yn lleoliadau, falle am sefyllfaoedd anodd.
· Yn ogystal cyfathrebu gyda chyd-weithwyr am waith.
	· Bydd angen arsylwi, yn lleoliad i weld sut mae pobl arall yn gwneud y sgil yma yn effeithiol
	· Bydd angen gwneud yr arsylwadau yma yn yr ysgol, wrth fod ar leoliad.
	· Bydd y datblygiad yma yn un parhaus, bydd ddim dyddiad cau i gyflawni hyn. Oherwydd mae modd cadw datblygu'r sgil yma.

	4. Sgiliau
Hyder


	· Yn y flwyddyn diweddaf, rwyf wedi cymhwyso fel ‘ Dementia Champion’.
· Pwrpas hyn yw gallu dysgu plant sydd yn lleoliad am Ddementia.
	· Gwneud trafodaeth am Ddementia gyda grŵp o oedolion yn gyntaf i wella fy hyder yn cyflwyno yn gyntaf.
· Gwylio rhywun arall yn wneud trafodaeth yn gyntaf.
	· Gofyn i’r swyddog Dementia lleol am gymorth ar sut i gyflwyno i blant yn effeithiol.
· Felly bydd angen trefnu cyfarfod gyda’r swyddog yn yr ardal leol
	· Bydd angen gwneud y drafodaeth erbyn Gorffennaf cyn pennu yn y lleoliad, a cyn i’r plant torri lan am yr haf.
· Ond eto bydd datblygiad y sgil yma yn barhaus, oherwydd mae modd cynnal y trafodaethau yma yn gwahanol leoliadau, i blant o wahanol oedrannau.

	5. Gwerthoedd
Amynedd.


	· Mae bod yn amynedd gyda phlant ifanc, felly mae angen datblygu y gwerth yma yn fwy, wrth i mi gymhwyso fel gweithiwr yn y blynyddoedd cynnar.
	· Eto bydd rhaid arsylwi gweithwyr proffesiynol arall, i weld sut maent yn delio a sefyllfaoedd sydd yn profi amynedd.
	· Bydd angen gwneud yr arsylwadau yn y lleoliad.
· Ond hefyd mae modd arsylwi mewn sefyllfaoedd pob dydd i weld sut mae rhieni neu ofalwyr plant yn amynedd.
	· Bydd datblygiad y gwerth yma hefyd yn barhaus, oherwydd mae bod yn berson amyneddgar yn rhywbeth sydd yn datblygu dros amser. Ac wrth weithio fwy gyda phlant bydd hyn yn datblygu yn well.

	6. Gwerthoedd
Adnabod anghenion plant yn well.


	· Mae anghenion plant yn hynod o bwysig yn lleoliadau, i ystyried hawliau plant wrth ofalu amdanynt.
	· I ddysgu ac adnabod fwy am hawliau plant, bydd rhaid ymchwilio am Gonfensiwn Cenhedloedd ar Hawliau’r Plentyn.
· Wrth astudio beth mae’r confensiwn yn nodi bydd modd dod yn fwy gwybodus am yr hawliau.
	· Bydd angen sicrhau wedyn fy mod i yn gweithredu ar yr hawliau yn lleoliad.
· Ond yn ogystal gwneud arsylwadau ar sut mae gweithwyr arall yn gweithredu'r hawliau.
	· Bydd dod yn fwy gwybodus am yr hawliau yn rhywbeth parhaus. Wrth i mi ddod yn fwy profiadol bydd modd gweithredu'r Confensiwn yn well.

	7. Arall?
Ymchwilio fwy am gyrsiau bydd yn addas i astudio ar ôl graddio.


	· Y rheswm dros wneud ymchwil pellach yw oherwydd nid wyf yn gwbl sicr beth fyddaf yn hoffi mynd blaen i wneud.
· Mae’r cwrs mor eang mae’n bwysig sicrhau fy mod i wedi ymchwilio am yr holl opsiynau bydd ar gael.
	· Fel rhan o ymchwil fwy unigol bydd modd i mi ymchwilio yn gwahanol brifysgolion am wahanol gyrsiau efallai bydd yn cymryd fy ngradd.
	· [bookmark: cysill]Byddaf yn cysylltu efo Mark Thomas o wasanaethau myfyrwyr  i drefnu cyfarfod i drafod a gweld pa gyrsiau ol-raddedig sydd ar gael.
· Bydd modd cynnal y cyfarfod yma yn y brifysgol
	· Bydd rhaid i mi gysylltu efo Mark Thomas erbyn mis Ebrill, oherwydd bydd rhaid dechrau gwneud cais am radd ol-raddedig yn y flwyddyn olaf.

